**LISA 2. Kostja vastuse vorm tsiviilkohtumenetluses**

|  |  |
| --- | --- |
| Harju Maakohus | **Tsiviilasi nr ..** |

|  |
| --- |
| **HAGEJA**  Nimi  Isiku-/registrikood  Elu-/asukoht  Esindaja |

|  |
| --- |
| **KOSTJA**  Nimi  Isiku-/registrikood  Elu-/asukoht  Esindaja |

**KOSTJA VASTUS**

**RESOLUTSIOON**

*Resolutsioonis esitatakse kõik kostja taotlused. Need sõnastatakse viisil, mis vastab kohtulahendi resolutsioonile esitatavatele nõuetele juhul, kui kohus nõustub kostja taotlustega.*

*Kui on alternatiivseid taotlusi, tuuakse selgelt esile alternatiivide järjekord.*

*Taotlusi täiendades esitatakse samas dokumendis uus resolutsioon tervikuna, sh võimalikud varem esitatud menetluslikud taotlused, mis on veel lahendamata. Varem esitatud ja selleks hetkeks lahendatud taotlusi uuesti ei esitata.*

*Menetluslikud taotlused esitatakse pärast seisukoha esitamist hagi nõuete lahendamise kohta.*

1. **Jätta hagi rahuldamata …**
2. **Alternatiivselt tasaarvestada hageja nõue …**
3. **Välja nõuda tõendid …**

**I.I SEISUKOHT FAKTILISTE ASJAOLUDE KOHTA JA TÕENDID**

*NB! Numeratsioon peab vastama hagi numeratsioonile. Selles osas annab kostja seisukoha kõikide hagis nimetatud faktiväidete kohta – ta peab selgesõnaliselt välja ütlema, milliste faktiväidetega ta nõustub ja millistega ei nõustu. Käsitlemata jäetud faktiväidete korral on kohtul õigus nõuda uut tervikvastust või eeldada, et käsitlemata jäetud väited on omaks võetud.*

*Kui kostja mõne faktiväitega ei nõustu, tuleb seda selgesõnaliselt märkida ning üldjuhul esitada konkreetne vastuväide ja seda kinnitavad tõendid. Asjaolude esinemise või mitteesinemisega seotud tõendite hindamisega esitatud põhjendused esitatakse käesolevas jaos ning asjaolude pinnalt õiguslikud hinnangud hagi nõude eelduste täitmisele antakse II jaos õiguslike põhjenduste all. Tõendamatuse vastuväite esitamine eeldab üldjuhul ka selget väidet, et hageja esiletoodud asjaolu ei ole õige, ning kostja seisukoha esitamist tegeliku asjaolu kohta.*

* 1. …
  2. …

**I.II LISANDUVAD FAKTILISED ASJAOLUD JA TÕENDID**

|  |
| --- |
| *NB! Numeratsioon jätkub, et hageja saaks oma arvamuses vajaduse korral nendele asjaoludele vastata.*  *Kostja esitab oma vastuses kõik vastuväited, nende aluseks olevad kõik asjaolud ja neid kinnitavad kõik tõendid. Kostja vastuses tuleb esitada tervikkäsitlus ka juhul, kui asjaolusid ja tõendeid on esitatud varasemates dokumentides (nt hagi tagamisega seotud määruskaebemenetluses). Varem esitatud tõendeid uuesti ei esitata, vaid esitatakse viide.*  *Faktilised asjaolud on verifitseeritavad, seega tõendatavad. Igale faktile peab järgnema tõend. Kui sama asjaolu tõendatakse mitme tõendiga, esitatakse kõikide nende tõendite viide. Kõik lisade loetelus olevad tõendid peavad olema seostatud faktiliste asjaoludega käesolevas jaotises ja seostatus tuleb tagada iga asjaoluga, mida soovitakse selle tõendiga tõendada.*  *Kui kostja taotleb tõendi väljanõudmist, esitatakse faktiliste asjaolude juures selgitus, millist asjaolu soovitakse väljanõutava tõendiga tõendada. Tõendi väljanõudmise taotlus esitatakse dokumendi III osas menetluslike taotluste juures.*  *Kui kostja taotleb ekspertiisi, esitatakse faktiliste asjaolude juures selgitus, millist kostja esitatud asjaolu soovitakse ekspertiisiga tõendada. Ekspertiisitaotlus esitatakse dokumendi III osas menetluslike taotluste juures.*  *Kui kostja taotleb tunnistaja ülekuulamist või poolelt vande all seletuse võtmist, esitatakse faktiliste asjaolude juures selgitus, millist asjaolu soovitakse ütlustega tõendada. Tunnistaja ülekuulamise ja poolelt vande all seletuse võtmise taotlus esitatakse dokumendi III osas menetluslike taotluste juures.* |

* 1. …
  2. …

**II KOSTJA SEISUKOHT HAGI ÕIGUSLIKU PÕHJENDUSE KOHTA JA KOSTJA ÕIGUSLIK PÕHJENDUS**

*Õiguslik põhjendus hõlmab faktiliste asjaolude pinnalt tehtud õiguslikke järeldusi – selget seisukohta, millised hagi nõude eelduseks olevad tingimused ei ole täidetud ja miks.*

*Õigusnorme ei ole vaja lahti kirjutada, piisab viitest. Advokaadid esitavad vastuväidete aluseks olevate õigusnormide viited. Alternatiivse kvalifikatsiooni võimalusel märgitakse see/need eraldi.*

*Üldjuhul tuleb avatud õigusmõisteid (nt mõistlik aeg, hea usk) põhjendada.*

* 1. …
  2. …

**III SEISUKOHT HAGEJA MENETLUSLIKE TAOTLUSTE KOHTA JA KOSTJA MENETLUSLIKUD TAOTLUSED**

***Tõenditega seotud taotlused***

*- Kui kostja taotleb tõendi väljanõudmist, esitatakse selleks taotlus siin. Taotluses selgitab kostja, miks tal endal ei ole õnnestunud tõendit saada ja mida on ta tõendi saamiseks teinud;*

*- kui kostja taotleb asjaolude tõendamiseks ekspertiisi, esitatakse selleks taotlus siin. Ekspertiisitaotluses esitab kostja selge viite, millist enda esitatud asjaolu soovib ta ekspertiisiga tõendada ja millised küsimused selleks eksperdile esitada. Samuti märgib kostja ekspertiisi liigi ning kui tal on eksperdi isiku suhtes eelistusi, siis vastava kandidaadi või kandidaadid koos märkega selle kohta, kas kostja on selle kandidaadiga ekspertiisi võimalikkuse teemal suhelnud ja mis on ekspertiisi eeldatav maksumus;*

*- kui kostja taotleb asjaolude tõendamiseks tunnistaja ülekuulamist või poolelt vande all seletuse võtmist, esitab ta taotluses selge viite, milliseid konkreetseid kostja vastuse I jaos nimetatud asjaolusid soovib ta ütlustega tõendada.*

* 1. …
  2. …

***Menetluslikud küsimused***

*Siin käsitletakse järgmisi menetluslikke küsimusi:*

*- kas kirjalik või suuline menetlus;*

*- kas kostja taotleb kolmanda isiku ja/või järelevalve funktsiooniga isiku kaasamist;*

*- vajaduse korral menetluskulude tagatise taotlus, kui seda pole esitatud varem;*

*- muud menetluslikud küsimused, taotlused ja taotluste põhjendused, mida ei ole eespool käsitletud.*

* 1. …
  2. …

Allkiri

Lisad

*Lisade loetelus antakse kõik menetlusdokumendis viidatud lisad. Lisad nummerdatakse. Elektroonilisel esitamisel kajastatakse failinimes menetlusdokumendi kuupäev ja nimi, see, mille lisaga on tegu, ja lisa number.*

*Lisade loetelus ei kajastata ja hageja arvamusele ei lisata dokumente, millele ei ole menetlusdokumendis viidatud.*

*Lisad peavad olema komplekssed ja loetavad.*

*Võõrkeelsed lisad esitatakse koos tõlkega. Kui dokumendi täismahus tõlkimine on ilmselgelt ebavajalik või esineb tõlkimisel muu põhjus või takistus, selgitatakse seda dokumendi II osas.*